brasmegras
Store norske leksikon,Biologi,Planteriket,Karsporeplanter,Kråkefotplanter,Brasmegrasordenen,Brasmegrasfamilien
Brasmegras er en karsporeplanteslekt i brasmegrasfamilien (Isoetaceae). Den inneholder om lag 75 arter av sumpplanter og vannplanter, hvorav rundt halvparten finnes i Nord-Amerika.
Stengelen er knollformet, og bladene smale og sylformede. Plantene har to slags sporer som utvikles i hulrom ved basis av bladene: mikrosporer og makrosporer. De første er mikroskopiske, de siste kan ha en diameter av ½ millimeter.I Norge finnes to arter: stivt brasmegras og mykt brasmegras (latinske navn: Isoëtes lacustris og Isoëtes echinospora), den sistnevnte har piggete sporer. Begge kan finnes - ikke sjeldent - på bunnen av stille elver og vann gjennom hele landet. De kan gå ned til åtte til ti meters dyp. Les mer i Store norske leksikon karsporeplanter kråkefotplanter